На основу члана 56. тачка 1. Статута Града Ниша („Службени лист Града Ниша“, број 88/08) и члана 72. Пословника о раду Градског већа Града Ниша („Службени лист Града Ниша“, број 1/2013) и члана 12. Правилника о поступку припреме, израде и доставе материјала („Службени лист Града Ниша“, број 125/2008)

 Градско веће Града Ниша, на седници од 07.04.2014. године, доноси

**Р Е Ш Е Њ Е**

 **I** Утврђује се Предлог решења о усвајању Извештаја о раду за 2013. годину и Финансијског извештаја о пословању Центра за социјални рад „Свети Сава“ Ниш.

 **II** Предлог решења о усвајању Извештаја о раду за 2013. годину, и Финансијског извештаја о пословању Центра за социјални рад „Свети Сава“ Ниш доставља се председнику Скупштине Града Ниша ради увршћивања у дневни ред седнице Скупштине Града.

 **III** За представника предлагача по овом предлогу на седници Скупштине Града Ниша, одређује се Мирјана Поповић, начелник Управе за дечију, социјалну и примарну здравствену заштиту и Зоран Јовић, директор Центра за социјални рад „Свети Сава“ Ниш.

Број: 483-14/2014-03

У Нишу, 07.04.2014. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Љубивоје Славковић, дипл. правник**